Пейо Яворов
Тайната на вековете
Фантазия

chitanka.info

И тъмнина бе върху бездната…

Битие, гл. II

В начало беше хаос — и предначална нощ…

Ала продра мълния пространствата без край

и бог съзна — пробуден — великата си мощ

творец — велика немощ чрез нея да познай.

Два страшни урагана, жив огън духове —

добро и зло стенеха в отчаена борба

и равномощни бяха предвечни врагове…

А бог невластен беше над тяхната съдба.

Издание:

П. К. Яворов, „Събрани съчинения в пет тома“, Български писател, С.1977–1979, под редакцията на К. Куюмджиев

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.